#2070: Peranan Seorang Muslim Dalam Mendepani Ujian Allah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Mohon sedikit nasihat tentang peranan kita warga emas yang telah lanjut usia. Terdapat sebahagian mereka yang tidak redha dan tidak dapat terima ujian Allah SWT di usia emas mereka seperti sakit dan pasangan mengalami
Dementia
. Hal ini mengakibatkan mereka melalui fasa kemurungan, menangis mengenang kisah-kisah lalu, terkadang menyalahkan anak-anak, dan mengadu domba sehingga anak-anak berpecah belah. Mereka seakan tidak mendapat pengisian jiwa kerana jiwa sendiri tidak berasa tenang.
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga hari kiamat.
Menurut kenyataan Kementerian Kesihatan Malaysia di dalam portal rasmi
MyHealth
,
Dementia
 merupakan sejenis penyakit otak (gangguan mental) yang progresif. Ia boleh membawa kepada penurunan dalam menjalankan aktiviti harian dan boleh menyebabkan pesakit memerlukan penjagaan masa panjang. Sebahagian dari pesakit dementia kurang/tidak berupaya melakukan aktiviti-aktiviti harian. Mereka juga sukar untuk menyelesaikan masalah atau mengawal emosi.[1]
Kesemua penyakit sama ada fizikal atau mental adalah termasuk dalam ujian kehidupan. Ia termasuk di dalam hikmah Allah SWT dalam penciptaan makhluk-Nya, terkadang ada yang indah dan terkadang ada yang tidak indah. Baginilah sebagaimana yang disebutkan dalam firman Allah SWT:
إِنَّا جَعَلْنَا مَا عَلَى الْأَرْضِ زِينَةً لَّهَا لِنَبْلُوَهُمْ أَيُّهُمْ أَحْسَنُ عَمَلًا
Maksudnya:
“Sesungguhnya Kami telah jadikan apa yang ada di muka bumi sebagai perhiasan baginya, kerana kami hendak menguji mereka, siapakah di antaranya yang lebih baik amalnya.”
(Surah al-Kahf: 7)
Dan juga dalam firman-Nya:
وَنَبْلُوكُم بِالشَّرِّ وَالْخَيْرِ فِتْنَةً ۖ
Maksudnya:
“dan Kami menguji kamu dengan kesusahan dan kesenangan sebagai cubaan.”
(Surah al-Anbiya’: 35)
Dalam menjalani kehidupan seharian yang penuh dengan dugaan, cabaran dan rintangan, kita sebagai orang yang beriman, adalah dituntut untuk bersangka baik, berfikiran positif, dan tidak mudah berputus asa dengan rahmat Allah SWT. Hal ini terutamanya apabila kita menghadapi masalah atau berdepan dengan situasi yang sukar atau berada dalam keadaan yang kurang menyenangkan.
Firman Allah SWT:
وَلَا تَيْأَسُوا مِن رَّوْحِ اللَّهِ ۖ إِنَّهُ لَا يَيْأَسُ مِن رَّوْحِ اللَّهِ إِلَّا الْقَوْمُ الْكَافِرُونَ
Maksudnya: “Dan janganlah kamu berputus asa dari rahmat serta pertolongan Allah. Sesungguhnya tidak berputus asa dari rahmat dan pertolongan Allah itu melainkan kaum yang kafir.”
(Surah Yusuf: 87)
Imam al-Tabari ketika menafsirkan ayat di atas menjelaskan bahawa Allah SWT menegah seseorang itu berputus asa daripada (mengharapkan) jalan keluar daripada-Nya, rahmat-Nya, dan janganlah dia bertindak memutuskan harapan kepada-Nya, melainkan orang-orang kafir yakni kaum yang membantah kemampuan Allah untuk menciptakan apa yang Dia kehendaki. (Lihat
Jami‘ al-Bayan
, 12/232)
Sayyid Qutb pula berkata: “Orang-orang beriman, yang mempunyai hati yang berhubung mesra dengan Allah dan mempunyai kelegaan dan keselesaan yang dipupuk oleh bayu rahmat Allah, mereka tidak berputus asa daripada rahmat Allah walaupun mereka dikepung oleh kesusahan dan penderitaan. Hal ini kerana orang yang beriman itu sentiasa berada dalam kelegaan dan keselesaan di bawah naungan iman dan sentiasa berada dalam hubungan mesra dengan Allah. Mereka juga sentiasa tenteram disebabkan keyakinan mereka kepada Allah tatkala mereka dilanda kesusahan dan penderitaan yang mencemaskan. (Lihat
Fi Zilal al-Quran
,
4/339)
Kami mengajak sahabat sekalian untuk merenung sejenak firman Allah SWT:
مَا أَصَابَ مِنْ مُصِيبَةٍ إِلَّا بِإِذْنِ اللَّهِ وَمَنْ يُؤْمِنْ بِاللَّهِ يَهْدِ قَلْبَهُ
Maksudnya:
“Tidak ada kesusahan (atau bala bencana) yang menimpa (seseorang) melainkan dengan izin Allah; dan sesiapa yang beriman kepada Allah, Allah akan memimpin hatinya (untuk menerima apa yang telah berlaku itu dengan tenang dan sabar).”
(Surah al-Taghabun: 11)
Imam al-Tabari dalam tafsirnya mengatakan bahawa tidak akan menimpa seseorang hamba sebarang ujian melainkan dengan izin Allah SWT, qadha’ dan qadar-Nya. Dan sesiapa yang beriman kepada Allah SWT pasti akan tahu bahawa tiada siapa yang mampu menimpakan ujian pada dirinya kecuali dengan izin Allah SWT, lalu hatinya redha dengan ketentuan Ilahi. (Lihat
Jami‘ al-Bayan
, 23/421)
Ibn Rajab al-Hanbali menukilkan kalam Abu al-Darda’ berkenaan ayat di atas, katanya: “Sesungguhnya Allah SWT apabila mentaqdirkan suatu ketentuan, dia suka apabila ketentuan-Nya itu diredhai (oleh hamba-hambanya).” (Lihat
Rawai‘ al-Tafsir
, 2/477)
Benarlah sabda Rasulullah SAW seperti yang diriwayatkan daripada Suhaib bin Sinan al-Rumi R.A:
عَجَبًا لِأَمْرِ الْمُؤْمِنِ، إِنَّ أَمْرَهُ كُلَّهُ خَيْرٌ، وَلَيْسَ ذَاكَ لِأَحَدٍ إِلَّا لِلْمُؤْمِنِ، إِنْ أَصَابَتْهُ سَرَّاءُ شَكَرَ، فَكَانَ خَيْرًا لَهُ، وَإِنْ أَصَابَتْهُ ضَرَّاءُ، صَبَرَ فَكَانَ خَيْرًا لَهُ
Maksudnya:
“Sungguh ajaib perihal orang yang beriman, sesungguhnya semua urusan mereka baik-baik sahaja, dan tidak ada yang seperti itu melainkan mereka yang beriman sahaja. Apabila dia ditimpa kegembiraan lalu dia bersyukur, maka itu lebih baik baginya. Dan apabila dia ditimpa kesedihan lalu dia bersabar, maka itu lebih baik baginya.”
Riwayat Muslim (2999)
Ingatlah bahawa pada setiap ujian yang dilalui oleh seorang hamba itu akan mendapat imbal balasnya daripada Allah SWT tanpa sebarang hisab terlebih dahulu. Ini berdasarkan firman Allah SWT:
إِنَّمَا يُوَفَّى الصَّابِرُونَ أَجْرَهُم بِغَيْرِ حِسَابٍ
Maksudnya:
“Sesungguhnya orang-orang yang bersabarlah sahaja yang akan disempurnakan pahala mereka dengan tidak terkira”
(Surah al-Zumar: 10)
Rasulullah SAW juga telah menyampaikan berita gembira kepada kita bahawa orang yang redha dengan ketentuan Allah SWT, maka Allah SWT akan redha dengannya. Ini berdasarkan hadith yang diriwayatkan daripada Anas bin Malik R.A bahawa Rasulullah SAW bersabda:
إِنَّ عِظَمَ الْجَزَاءِ مَعَ عِظَمِ الْبَلاَءِ وَإِنَّ اللَّهَ إِذَا أَحَبَّ قَوْمًا ابْتَلاَهُمْ فَمَنْ رَضِيَ فَلَهُ الرِّضَا وَمَنْ سَخِطَ فَلَهُ السَّخَطُ
Maksudnya:
“Sesungguhnya besarnya suatu ganjaran itu apabila besarnya ujian (yang dilalui), dan sesungguhnya Allah apabila Dia menyukai suatu kaum itu, maka Dia akan menguji mereka. Barangsiapa yang redha maka Allah akan redha terhadapnya, dan siapa yang marah (atau kecewa) maka baginya murka (Allah)”
Riwayat al-Tirmizi (2396) dan Ibn Majah (4031)
Apabila seseorang yang beriman itu ditimpa ujian Allah SWT, ketahuilah bahawa ujian tersebut tidak lain hanyalah sebagai penghapus dosa-dosa kecilnya yang lampau. Ini seperti mana yang diriwayatkan daripada Ummul Mu’minin ‘Aisyah R.Anha bahawa Rasulullah SAW bersabda:
مَا مِنْ شَيْءٍ يُصِيبُ الْمُؤْمِنَ، حَتَّى الشَّوْكَةُ تُصِيبُهُ، إِلَّا كَتَبَ اللَّهُ لَهُ بِهَا حَسَنَةً، أَوْ حُطَّتْ عَنْهُ خَطِيئَةٌ
Maksudnya:
“Tidak ada sesuatu pun yang menimpa seorang mukmin (kesusahan), sekalipun yang menimpanya itu hanyalah duri (atau lebih daripada itu), melainkan Allah catat baginya kebaikan atau menghapuskan dosa-dosanya kerana itu.”
Riwayat al-Bukhari (5640) dan Muslim (2572)
Kami menyebutkan kesemua kelebihan orang yang bersabar dan ganjaran bagi mereka yang redha seperti di atas, bukanlah tujuannya untuk menafikan sebab yang boleh membantu kepada kesembuhan iaitu mendapatkan rawatan. Bahkan yang lebih afdhal adalah dengan kita bersabar dan redha dengan ketentuan Allah SWT atas ujian yang menimpa, serta mengambil langkah rawatan dan pencegahan dengan berjumpa pakar-pakar perubatan.
Diriwayatkan daripada Usamah bin Syarik R.A bahawa Rasulullah SAW bersabda:
تَدَاوَوْا عِبَادَ اللَّهِ فَإِنَّ اللَّهَ سُبْحَانَهُ لَمْ يَضَعْ دَاءً إِلَّا وَضَعَ مَعَهُ شِفَاءً إِلَّا الْهَرَمَ
Maksudnya:
“Wahai hamba Allah, berubatlah. Sesungguhnya Allah tidak meletakkan satu penyakit melainkan Dia juga akan meletakkan ubat bagi penyakit tersebut melainkan penyakit tua (tidak boleh dirawat menjadi muda).”
Riwayat al-Tirmizi (2038), al-Nasa’ie (7553), Ibn Majah (3436) dan Ahmad (18454)
Wallahu a‘lam
[1] Lihat
http://www.myhealth.gov.my/demensia/#:~:text=Dementia%20adalah%20sejenis%20penyakit%20otak,berupaya%20melakukan%20aktiviti%2Daktiviti%20harian
Bertarikh: 28 Jun 2023 bersamaan 9 Zulhijjah 1444 H


#2073 Sembelih Kerbau dengan Digantung Kepala ke Bawah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Baru-baru ini tular satu video di mana seekor kerbau yang dijadikan korban digantung dengan diikat pada kakinya dan kepalanya di bawah, lalu disembelih. Begitu juga seekor kambing yang disembelih dengan pisau tumpul dengan cara merodok pada lehernya. Soalan saya, apakah hukum menyembelih haiwan-haiwan tersebut dengan cara begitu? Terima kasih.
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Suruhan berbuat baik kepada semua makhluk termasuklah haiwan
Sebagai umat Islam kita dituntut untuk berbuat baik kepada semua makhluk, tidak kira orang Islam atau orang bukan Islam, termasuklah haiwan mahupun tumbuh-tumbuhan. Firman Allah SWT:
إِنَّ اللَّـهَ يَأْمُرُ بِالْعَدْلِ وَالْإِحْسَانِ وَإِيتَاءِ ذِي الْقُرْبَىٰ وَيَنْهَىٰ عَنِ الْفَحْشَاءِ وَالْمُنكَرِ وَالْبَغْيِ ۚ يَعِظُكُمْ لَعَلَّكُمْ تَذَكَّرُونَ
Maksudnya:

“Sesungguhnya Allah menyuruh berlaku adil, dan berbuat kebaikan, serta memberi bantuan kepada kaum kerabat; dan melarang daripada melakukan perbuatan-perbuatan yang keji dan mungkar serta kezaliman. Ia mengajar kamu (dengan suruhan dan laranganNya ini), supaya kamu mengambil peringatan mematuhiNya.”
Surah al-Nahl (90)
Menurut al-Sa‘di, berbuat baik itu adalah seperti seseorang memberi manfaat kepada orang lain dengan hartanya, tubuh badannya, ilmunya atau lain-lain perkara yang bermanfaat sehinggakan termasuk juga di dalamnya suruhan berbuat baik kepada haiwan ternakan yang dimakan atau selainnya — yakni haiwan yang tidak dimakan. (Lihat
Tafsir al-Sa’di
, 1/447)
Selain itu, berbuat baik kepada haiwan termasuk dalam akhlak dan sikap yang baik. Terdapat sebuah hadith daripada riwayat Abu Hurairah R.A, bahawa Rasulullah SAW bersabda:
مَنْ لاَ يَرْحَمُ لاَ يُرْحَمُ
Maksudnya:
 “
Sesiapa yang tidak menyayangi maka dia tidak akan disayangi
.”
Riwayat al-Bukhari (5997)
Hadith ini menunjukkan supaya bersikap rahmat — yakni belas kasihan — sesama manusia, bahkan juga kepada haiwan. Tidak dapat dinafikan lagi bahawa ia adalah suatu sikap dan akhlak yang baik lagi terpuji. Sesungguhnya Allah SWT telah memuji rasul-Nya yang bersikap sedemikian melalui firman-Nya:
لَقَدْ جَاءَكُمْ رَسُولٌ مِّنْ أَنفُسِكُمْ عَزِيزٌ عَلَيْهِ مَا عَنِتُّمْ حَرِيصٌ عَلَيْكُم بِالْمُؤْمِنِينَ رَءُوفٌ رَّحِيمٌ
Maksudnya:

“Sesungguhnya telah datang kepada kamu seorang Rasul daripada golongan kamu sendiri (iaitu Nabi Muhammad SAW), yang menjadi sangat berat kepadanya sebarang kesusahan yang ditanggung oleh kamu, yang sangat tamak (inginkan) kebaikan bagi kamu, (dan) dia pula menumpahkan perasaan belas serta kasih sayangnya kepada orang-orang yang beriman.
”
Surah al-Taubah (128)
Manakala lawannya iaitu sikap keras hati yang merupakan hukuman Allah ke atas orang Yahudi tatkala mereka mencabuli perjanjian setia, sebagaimana firman Allah SWT:
فَبِمَا نَقْضِهِم مِّيثَاقَهُمْ لَعَنَّاهُمْ وَجَعَلْنَا قُلُوبَهُمْ قَاسِيَةً
Maksudnya:
 “
Maka dengan sebab mereka mencabuli perjanjian setia mereka, Kami laknatkan mereka, dan Kami jadikan hati mereka keras membatu (tidak mahu menerima kebenaran).
”
Surah al-Ma’idah (13)
Oleh itu, rahmat — yakni bersikap kasih sayang dan mengasihi — itu merupakan kelebihan dan sifat yang baik, sedangkan keras hati itu pula ialah sifat yang buruk. Justeru, bersikap rahmat kepada haiwan, antaranya adalah dengan memberinya makan dan minum, mengubati lukanya, tidak membebankan haiwan tersebut di luar kemampuannya. (Lihat
al-Adab al-Nabawi
, hlm. 122-123)
Begitu juga, kita tidak boleh sewenang-wenangnya membunuh haiwan melainkan dengan tujuan bagi mendapat manfaat daripadanya seperti untuk memakannya. Rasulullah SAW pernah bersabda:
مَا مِنْ إِنْسَانٍ قَتَلَ عُصْفُورًا فَمَا فَوْقَهَا بِغَيْرِ حَقِّهَا إِلَّا سَأَلَهُ اللَّهُ عَزَّ وَجَلَّ عَنْهَا قِيلَ: يَا رَسُولَ اللَّهِ! وَمَا حَقُّهَا؟ قَالَ: يَذْبَحُهَا فَيَأْكُلُهَا وَلَا يَقْطَعُ رَأْسَهَا يَرْمِي بِهَا
Maksudnya:

“Tidaklah seseorang membunuh burung pipit dan yang lebih besar daripadanya (burung tersebut) tanpa hak melainkan Allah SWT akan bertanya mengenainya. Ditanya: ‘Wahai Rasulullah! Apakah haknya?’ Baginda menjawab: ‘Haknya adalah menyembelihnya, kemudian memakannya. Dan tidak memotong kepalanya (membunuhnya), kemudian membuangnya.’”
Riwayat al-Nasa’i (4349)
Berbalik kepada soalan yang diajukan, secara umumnya kita turut dituntut untuk berlaku ihsan atau berbuat baik ketika hendak menyembelih haiwan. Dalam erti kata lain,  mematikannya dengan cara yang terbaik iaitu dengan menggunakan pisau yang tajam dan tidak memperlihatkannya ketika disembelih kepada haiwan yang lain. Rasulullah SAW ada bersabda mengenai perkara ini:
إِنَّ اللَّهَ كَتَبَ الْإِحْسَانَ عَلَى كُلِّ شَيْءٍ، فَإِذَا قَتَلْتُمْ فَأَحْسِنُوا الْقِتْلَةَ، وَإِذَا ذَبَحْتُمْ فَأَحْسِنُوا الذَّبْحَ، وَلْيُحِدَّ أَحَدُكُمْ شَفْرَتَهُ، فَلْيُرِحْ ذَبِيحَتَهُ
Maksudnya:

“Sesungguhnya Allah telah mewajibkan berbuat baik kepada setiap sesuatu. Apabila kamu semua hendak mematikan (haiwan), matikanlah dengan cara yang terbaik. Apabila hendak menyembelih, sembelihlah dengan cara yang terbaik. Hendaklah kamu menajamkan pisau dan mengistirehatkan sembelihannya.”
Riwayat Muslim (1955)
Hadith ini secara jelas menunjukkan kepada kewajipan berlaku ihsan kepada setiap makhluk, termasuklah juga kepada haiwan kerana pada saat ia hendak disembelih pun, kita dituntut untuk berlaku ihsan kepada haiwan tersebut. (Lihat
Bahjah Qulub al-Abrar
, 1/127)
Selain itu, al-Nawawi juga ketika mensyarahkan hadith di atas menyebutkan bahawa haiwan sembelihan itu hendaklah direhatkan dengan cara menajamkan pisau dan menyegerakan proses sembelihannya. Begitu juga disunatkan untuk tidak menajamkan pisau di hadapan haiwan yang ingin disembelih dan tidak menyembelih haiwan dengan keberadaan haiwan yang lain. (Lihat
al-Minhaj Syarh Sahih Muslim
, 13/92)
Diriwayatkan daripada Abdullah bin ‘Abbas R.A, ketika mana Rasulullah SAW berjalan di hadapan seorang lelaki yang meletakkan kakinya di atas paha seekor kambing dan mengasah pisau di hadapannya. Lalu Baginda SAW bersabda:
أَتُرِيدُ أَنْ تُمِيتَهَا مَوْتَاتٌ هَلَّا حَدَّدْتَ شَفْرَتَكَ قَبْلَ أَنْ تُضْجِعَهَا
Maksudnya:

“Adakah kamu ingin mematikannya berkali-kali, tidakkah kamu menajamkan pisau sembelihan sebelum kamu membaringkannya (untuk sembelih)?”
Riwayat al-Hakim (7570)
Kesimpulannya
Dalam menjawab persoalan ini, terlebih dahulu ingin kami nyatakan di sini, jika haiwan-haiwan itu memenuhi syarat-syarat sembelihan, maka ia adalah sah dan halal untuk dimakan.
Namun perbuatan menggantung haiwan secara terbalik (iaitu kakinya diikat di atas dan kepalanya pula di bawah) termasuk dalam perbuatan menyeksa haiwan. Hal ini kerana perbuatan menggantung itu adalah sejuzuk daripada jenis seksaan
. Apatah lagi ia berkemungkinan boleh menyebabkan kematian kerana apa-apa benda yang bernyawa jika digantung dengan tempoh yang lama, ia boleh membawa kepada kematian. Lebih-lebih lagi, ketika mengangkatnya untuk diikat ke atas, berkemungkinan ia terjatuh lalu mengakibatkan luka parah pada bahagian yang lain, seterusnya menambahkan lagi seksaan yang terpaksa ditanggung oleh haiwan tersebut.
Begitu juga penggunaan pisau tumpul ketika sembelihan. Ini jelas menafikan konsep ihsan, saranan berbuat baik kepada haiwan sebagaimana yang diperintahkan oleh syarak.
Bahkan perbuatan menyembelih dengan menggunakan pisau tumpul dan menggantung haiwan secara terbalik ketika sembelihannya, langsung tidak mencerminkan akhlak sebagai seorang Islam yang dekat dengan sifat rahmat — yakni bersikap belas kasihan dan berkasih sayang — sesama makhluk sebagaimana yang dituntut dalam agama Islam itu sendiri.
Sebaliknya agama Islam menuntut umatnya untuk berbuat baik atau berlaku ihsan kepada haiwan dengan mematikannya dengan cara yang paling terbaik. Hal ini termasuklah cara memperebahkannya, memegangnya ketika sembelihan, menggunakan pisau yang tajam, tidak menyembelihnya di hadapan haiwan korban yang lain dan lain-lain. Namun, apa yang berlaku ketika proses sembelihan haiwan itu dilakukan, kadangkala seperti satu pertunjukkan. Inilah yang sepatutnya dielakkan. Kami juga menyarankan orang-orang lama atau mereka yang berkemahiran dalam menguruskannya tampil memberi tunjuk ajar kepada orang-orang lain terutamanya yang masih baru sekali gus memandu mereka dalam menguruskan proses penyembelihan haiwan-haiwan korban, agar ia lebih efisien dan berkesan.
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
Bertarikh: 5 Julai 2023 bersamaan 16 Zulhijjah 1444 H


#2074: Berpayung Ketika Ihram

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Bolehkah memakai payung untuk berlindung daripada terik matahari ketika sedang dalam ihram?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan di atas, tidak ada larangan memayungkan sesuatu di atas kepala bagi tujuan melindungi diri daripada teriknya panas matahari, air hujan dan sebagainya.
Hal ini dapat dilihat dalam hadith yang diriwayatkan daripada Ummu Husain, dia berkata:
حَجَجْتُ مَعَ رَسُولِ اللَّهِ صَلَّى اللَّهُ عَلَيْهِ وَسَلَّمَ حَجَّةَ الْوَدَاعِ، فَرَأَيْتُ أُسَامَةَ وَبِلاَلاً وَأَحَدُهُمَا آخِذٌ بِخِطَامِ نَاقَةِ النَّبِيِّ صَلَّى اللَّهُ عَلَيْهِ وَسَلَّمَ وَالآخَرُ رَافِعٌ ثَوْبَهُ يَسْتُرُهُ مِنَ الْحَرِّ حَتَّى رَمَى جَمْرَةَ الْعَقَبَةِ
Maksudnya:
 “Aku menunaikan haji bersama Rasulullah SAW ketika haji wada’. Ketika itu, aku melihat Usamah dan Bilal, salah seorang daripada mereka memegang tali kendali unta Nabi SAW, dan yang seorang lagi menaikkan pakaiannya untuk menutupi kepala Baginda daripada terik matahari, sehingga mereka melempar Jamrah al-‘Aqabah.”
Riwayat Muslim (1298)
Imam al-Syaukani berkata:
فِيهِ جَوَازُ تَظْلِيلِ الْمُحْرِمِ عَلَى رَأْسِهِ بِثَوْبٍ وَغَيْرِهِ مِنْ مَحْمِلٍ وَغَيْرِهِ، وَإِلَى ذَلِكَ ذَهَبَ الْجُمْهُورُ.
Maksudnya:
“Hadith ini menjadi dalil bahawa dibolehkan bagi orang yang sedang berihram untuk melindungi kepalanya dengan pakaian atau barang-barang bawaannya yang boleh dijadikan pelindung, sebagaimana pendapat jumhur ulama’ dalam masalah ini.
” (Lihat
Nail al-Autar,
5/12)
Semoga Allah SWT menerima segala amal ibadat kita. Kami akhiri dengan doa:
اللّٰهُمَّ اجْعَلْ حَجَّنا حجًّا مَبْرُوْرًا وَسَعْيَنَا سَعْيًا مَشْكُوْرًا وَذَنْبَنَا ذَنْبًا مَغْفُوْرًا وَعَمَلَنَا عَمَلًا صَالِحًا مَقْبُوْلًا وَتِجَارَتَنَا تِجَارَةً لَنْ تَبُوْرَ
Maksudnya: “
Ya Allah! jadikanlah haji kami, haji yang mabrur, sa’ie kami sa’ie yang diterima, dosa kami dosa yang diampuni dan amalan kami amalan soleh yang dikabulkan dan perniagaan kami perniagaan yang tidak akan mengalami rugi selamanya.”
Bertarikh: 5 Julai 2023 bersamaan 16 Zulhijjah 1444 H


#2075: Maksud Bayi Tertebus dengan Akikah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya terbaca bahawa bayi itu tertebus dengan akikahnya. Boleh ustaz jelaskan, apa maksudnya? Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan di atas, kami kemukakan sebuah hadith daripada Samurah R.A bahawa Nabi SAW bersabda:
الْغُلاَمُ مُرْتَهَنٌ بِعَقِيقَتِهِ يُذْبَحُ عَنْهُ يَوْمَ السَّابِعِ وَيُسَمَّى وَيُحْلَقُ رَأْسُهُ
Maksudnya:

“Bayi itu tertebus dengan akikahnya. Disembelih  pada hari yang ketujuh kelahirannya, diberikan nama dan dicukur rambutnya.”
Riwayat Abu Dawud (2837), al-Tirmizi (1522) dan beliau menilainya sebagai
hasan sahih
, al-Nasa’i (4220), Ibn Majah (3165) dan Ahmad (20151). Hadith ini dinilai
sahih
 berdasarkan kitan Sahih al-Tirmizi (1522)
Maksud ‘tertebus dengan akikahnya’ ialah
tumbesarannya yang baik dan pemeliharaannya yang sempurna
, bergantung kepada sembelihan akikahnya. Pendapat yang lain pula menyatakan bahawa
bayi tersebut tidak mensyafaatkan ibu bapanya di akhirat kelak jika akikahnya tidak dilakukan
. (Lihat
al-Fiqh al-Manhaji
, 3/56).
Ibn al-Athir menyebutkan, Rasulullah  SAW bersabda, “Setiap anak tergadai (رَهِينَة) dengan akikahnya.” Perkataan
rahinah
 (الرَّهِينَة) berasal daripada perkataan
al-rahn
 (الرَّهْن), huruf ha’ untuk menunjukkan makna lebih, sama seperti kata
syatimah
 (الشَّتِيمة) dan
syatm
 (الشتْم). Kemudian keduanya digunakan untuk makna
al-marhun
 (الْمَرْهُون) iaitu yang digadai. Sehingga muncul ungkapan, ia gadaian sekian, dan ia tergadai demikian
. Makna sabda Baginda SAW, “
Tergadai dengan akikahnya…
” bahawa akikah perlu dilaksanakan, tidak boleh ditinggalkan.

Baginda menyerupakan tuntutan akikah dan tidak menyebabkan ia terlepas daripada tanggungan dengan barang gadaian yang berada di tangan penerima gadai.
Beliau kemudiannya menukilkan daripada al-Khattabi, bahawa ramai yang membahaskan permasalahan akikah ini. Pendapat terbaik telah disampaikan oleh Imam Ahmad bin Hanbal yang menyebutkan, manfaatnya terlihat pada momentum pemberian syafaat.
Maksudnya, jika seorang bayi tidak diakikahkan lalu dia meninggal dunia dalam keadaan masih kecil, maka dia tidak akan dapat memberi syafaat kepada ibu bapanya. Ada yang berpendapat, maknanya adalah ia tergadai dengan penyakit yang ada pada rambutnya. Mereka mengambil dalil daripada sabda Baginda SAW, “
Maka singkirkanlah kotoran daripadanya
.” Kotoran ini disebabkan darah rahim yang melekat padanya. (Lihat
 al-Nihayah fi Gharib al-Hadith wa al-Athar
, 2/285).
Selain daripada itu, Ibn al-Qayyim pula menyebutkan, perkataan
al-rahn
 (الرَّهْن) dari segi bahasa bermaksud menahan. Allah SWT berfirman:
كُلُّ نَفْسٍ بِمَا كَسَبَتْ رَهِينَةٌ
Maksudnya:
“
Setiap orang bertanggungjawab atas apa yang telah dilakukannya…
”
(Surah al-Muddatthir: 38)
Zahir hadith menunjukkan bahawa si anak tergadai (iaitu terlarang dan tertahan) daripada kebaikan yang diinginkan daripadanya. Namun keadaan ini tidak semestinya menyebabkan dirinya dihukum di akhirat, meskipun ia tertahan daripada apa yang didapatkan oleh anak yang diakikahkan itu lantaran kedua ibu bapanya tidak melaksanakan akikah untuknya. Kadang-kadang seorang anak kehilangan kebaikan disebabkan oleh kelalaian kedua ibu bapanya, walaupun bukan kerana perbuatannya sendiri.
Demikian juga jika kedua ibu bapa membaca doa ketika berjimak, maka si anak tidak akan mendapat bahaya daripada syaitan. Namun jika keduanya meninggalkan doa ini, maka si anak tidak akan mendapat penjagaan seperti ini. Kemudian, sabda Rasulullah SAW ini menunjukkan bahawa akikah perlu dilakukan dan tidak sepatutnya ditinggalkan. Baginda menyerupakan kewajipan akikah ini dengan gadaian. Hadith ini menjadi dalil bagi mereka yang berpegang pada hukum wajibnya akikah, sebagaimana yang dipegang oleh al-Laith, al-Hasan al-Basri dan kelompok mazhab Zahiri. (Lihat
Zad al-Ma‘ad
, 2/326).
Syeikh Sa‘id bin Ali al-Qahtani menukilkan daripada gurunya yang merupakan Mantan Mufti Besar Arab Saudi berkenaan pendapat Ibn al-Qayyim dalam hal ini, katanya: “Yang dimaksudkan dengan sabda Nabi SAW, ‘Setiap anak tergadai dengan akikahnya…’ Allah lebih mengetahui maksudnya. Manakala penafsiran bahawa si anak terhalang daripada memberikan syafaat kepada kedua ibu bapanya; tidak ada dalil yang menunjukkan hal sedemikian. Maknanya mungkin seperti yang diungkapkan oleh penulis (Ibn al-Qayyim), bahawa si anak tertahan daripada kebaikan yang diinginkan padanya, ataupun pengertian yang lain. Pengetahuan akan makna hakikinya hanya Allah sahaja mengetahuinya. Yang perlu diketahui bahawa si anak tergadai dengan akikahnya sehinggalah dia diakikahkan.” (Lihat
al-Hadyu al-Nabawi fi Tarbiyah al-Aulad
, hlm. 59)
Semoga kita dikurniakan zuriat yang soleh dan solehah. Kami akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 5 Julai 2023 bersamaan 16 Zulhijjah 1444 H


#2076: Keutamaan Antara Korban dan Akikah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Jika seseorang dikurniakan rezeki dengan kelahiran anak, iaitu beberapa hari sebelum Hari Raya Aidil Adha, maka yang mana lebih utama perlu dilaksanakan? Antara korban dan akikah? Mohon penjelasan.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Korban dan akikah kedua-duanya adalah sunat mu’akkad. Jika keadaan seseorang yang berkemampuan untuk melakukan kedua-duanya, maka pelaksanaan korban adalah lebih utama disebabkan waktunya yang terbatas. Manakala pelaksanaan akikah boleh diakhirkan pada waktu selain hari ketujuh.
Hal ini disebutkan oleh Dar al-Ifta’ al-Misriyyah, bahawa pelaksanaan korban lebih didahulukan daripada akikah kerana waktu korban terbatas. Dan melaksanakan keduanya dalam satu waktu tidak boleh apabila adanya kemampuan fizikal.
Ibn Hajar dalam
al-Fatawa al-Fiqhiyyah al-Kubra
 (4/256) menyebut:
الَّذِي دَلَّ عَلَيْهِ كَلَامُ الْأَصْحَابِ وَجَرَيْنَا عَلَيْهِ مُنْذُ سِنِينَ أَنَّهُ لَا تَدَاخُلَ فِي ذَلِكَ لِأَنَّ كُلًّا مِنْ الْأُضْحِيَّةِ وَالْعَقِيقَةِ سُنَّةٌ مَقْصُودَةٌ لِذَاتِهَا وَلَهَا سَبَبٌ يُخَالِفُ سَبَبَ الْأُخْرَى وَالْمَقْصُودُ مِنْهَا غَيْرُ الْمَقْصُودِ مِنْ الْأُخْرَى إذْ الْأُضْحِيَّةُ فِدَاءٌ عَنْ النَّفْسِ وَالْعَقِيقَةُ فِدَاءٌ عَنْ الْوَلَدِ إذْ بِهَا نُمُوُّهُ وَصَلَاحُهُ وَرَجَاءُ بِرِّهِ وَشَفَاعَتِهِ.
Maksudnya:
“Yang ditunjukkan oleh perkataan Ashab Syafi’iyyah dan sudah kami laksanakan bertahun-tahun adalah: Tidak ada penggabungan antara korban dan akikah, kerana masing-masing adalah sunat yang menjadi tujuan utama; kedua-duanya juga mempunyai sebab yang berbeza daripada yang lain. Serta tujuan salah satunya bukan tujuan yang lain; kerana korban ada ‘tebusan untuk diri’, manakala akikah ‘tebusan untuk anak’. Kerana dengan akikah, ada harapan menjadi sebab membesar dan solehnya si anak, serta harapan bakti dan pertolongan anak di akhirat kelak.”
Ibn Hajar melanjutkan:
وَبِالْقَوْلِ بِالتَّدَاخُلِ يَبْطُلُ الْمَقْصُودُ مِنْ كُلٍّ مِنْهُمَا فَلَمْ يُمْكِنْ الْقَوْلُ بِهِ نَظِيرَ مَا قَالُوهُ فِي سُنَّةِ غُسْلِ الْجُمُعَةِ وَغُسْلِ الْعِيدِ وَسُنَّةِ الظُّهْرِ وَسُنَّةِ الْعَصْرِ وَأَمَّا تَحِيَّةُ الْمَسْجِدِ وَنَحْوُهَا فَهِيَ لَيْسَتْ مَقْصُودَةً لِذَاتِهَا بَلْ لِعَدَمِ هَتْكِ حُرْمَةِ الْمَسْجِدِ وَذَلِكَ حَاصِلٌ بِصَلَاةِ غَيْرِهَا
Maksudnya: “
Pendapat yang menyatakan boleh mewakili korban akan membatalkan semua maksud akikah di atas, dan tidak boleh disamakan dengan mandi hari Jumaat dan mandi sebelum solat Raya, juga tidak sama dengan solat sunat (qabliyyah) Zohor dan Asar. Adapun solat tahiyyatul masjid dan seumpamanya, ia bukan maqsudah li zatiha, tetapi ia sebatas agar tidak menodai kehormatan masjid. Kerana itu, solat tahiyyatul masjid boleh terhasil dengan solat yang lainnya.”
(Lihat
al-Fatawa al-Fiqhiyyah,
4/256)
Namun, jika keadaan kewangan tidak mengizinkan, menurut Mufti Mesir, Syeikh Syauqi ‘Allam, boleh mengikut mazhab Hanafi dan satu riwayat daripada Imam Ahmad. Mereka menyatakan bahawa boleh menggabungkan akikah dan korban pada waktu yang sama. Pandangan ini diasaskan kepada sekelompok tabi’in seperti Qatadah, Muhammad bin Sirin dan al-Hasan al-Basri.
Menurut mereka, kebolehan ini adalah bagi mempermudah (
taisir
) untuk umat Islam, serta tujuan agung daripada pelaksanaan ibadah penyembelihan tersebut adalah mengalirkan darah. Oleh itu, boleh untuk menggabungkan keduanya dalam satu pelaksanaan. Al-Buhuti berkata:
(وَإِنْ اتَّفَقَ وَقْتُ عَقِيقَةٍ وَأُضْحِيَّةٍ) بِأَنْ يَكُونَ السَّابِعُ أَوْ نَحْوُهُ مِنْ أَيَّامِ النَّحْرِ (فَعَقَّ) أَجْزَأَ عَنْ أُضْحِيَّةٍ (أَوْ ضَحَّى أَجْزَأَ عَنْ الْأُخْرَى)
Maksudnya: “
Jika waktu akikah dan korban datang bersamaan, seperti pada saat hari ketujuh atau semisalnya, daripada hari-hari Nahar (hari Korban), kemudian dia melakukan akikah, maka sudah mencukupi daripada melakukan korban. Atau jika dia melakukan korban, maka sudah mencukupi daripada melakukan akikah.”
 (Lihat
Syarh Muntaha al-Iradat
, 1/516)
Dar al-Ifta’ al-Misriyyah menyatakan dalam fatwanya, bahawa jika ibu bapa sedang berada dalam keadaan kesempitan rezeki, maka dia boleh mengambil pendapat yang mudah, iaitu menggabungkan pelaksanaan akikah yang kebetulan bersamaan dengan waktu korban.
Kami berpendapat, alangkah baiknya dibuat kedua-duanya jika berkemampuan. Sebaliknya jika diberi pilihan dari sudut afdhal, maka korban didahulukan kerana waktunya bersifat
mudhayyaq
(مُضَيَّق) sedangkan akikah walaupun disarankan pada hari ketujuh, tetapi ia bersifat
muwassa’
(مُوَسَّع). Justeru, didahulukan korban dari akikah.
Semoga kita dapat menegakkan syiar Allah SWT dengan memilih korban atau akikah dari lembu, kambing, kibasy yang besar, dan kita termasuk di dalam firman-Nya:
وَمَن يُعَظِّمْ شَعَائِرَ اللَّهِ فَإِنَّهَا مِن تَقْوَى الْقُلُوبِ
Maksudnya:  “
Dan sesiapa yang menghormati Syiar-syiar ugama Allah maka (dia lah orang yang bertaqwa) kerana sesungguhnya perbuatan itu satu kesan dari sifat-sifat taqwa hati orang mukmin.”
(Surah al-Hajj: 32)
Bertarikh: 5 Julai 2023 bersamaan 16 Zulhijjah 1444 H


#2077: Melukis Pokok Bodhi Bagi Tujuan Perniagaan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya hendak bertanya berkenaan hukum melukis pokok sembahyang bagi agama Buddha? Hukum melukis pokok Bodhi (pokok suci bagi agama Budhha) bagi tujuan perniagaaan. Adakah hukumnya sama seperti kita, Muslim melukis salib? Mohon pencerahan. Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan mengemukakan terlebih dahulu definisi pokok Bodhi. Pokok Bodhi (“
tree of awakening
”), juga dipanggil Pokok Mahabodhi atau Pokok Bo ialah pokok ara suci yang besar (Ficus religiosa) yang terletak di Bodh Gaya, Bihar, India. Siddhartha Gautama, guru rohani yang dikenali sebagai Buddha, dikatakan telah mencapai pencerahan atau kebuddhaan sekitar 500 SM di bawah pokok ini. Dalam ikonografi keagamaan, Pokok Bodhi dikenali dengan daunnya yang berbentuk hati, yang biasanya jelas kelihatan.
Pokok asal tempat Siddhartha Gautama duduk tidak lagi hidup, tetapi istilah “pokok bodhi” juga digunakan untuk pokok ara suci yang sedia ada. Contoh utama pokok yang sedia ada ialah Pokok Mahabodhi yang tumbuh di Kuil Mahabodhi di Bodh Gaya, yang sering disebut sebagai keturunan langsung daripada pokok asal.

Pokok ini, yang ditanam sekitar 250 SM, merupakan destinasi yang kerap dikunjungi para jemaah penganut Buddha, menjadi yang paling penting daripada empat tapak ziarah Buddha utama.
Pokok Bodhi suci lain yang mempunyai kepentingan besar dalam sejarah agama Buddha ialah Pokok Anandabodhi di Jetavana di Sravasti di India Utara dan Pokok Sri Maha Bodhi di Anuradhapura, Sri Lanka. Kedua-duanya juga dipercayai telah dibiakkan daripada Pokok Bodhi yang asal.
[1]
Melukis Pokok Bodhi
Oleh kerana ia berkait rapat dengan perbuatan melukis atau lukisan. Maka, kami bawakan terlebih dahulu pendapat Dr. Yusuf al-Qaradhawi mengenai hal ini. Dr. Yusuf al-Qaradhawi pernah menimbulkan persoalan mengenai hukum gambar-gambar dan lukisan seni yang dilukis di atas kertas lukisan, kain kanvas, tirai, dinding, permaidani, mata wang dan sebagainya? Kemudian, beliau menyebutkan, jawapannya masih tidak jelas kecuali kita lihat dan kaji apa tujuan gambar tersebut dicipta, di mana ia diletakkan dan apa kegunaannya. Begitu juga dengan apa yang dimaksudkan pelukis apabila melukis gambar itu.
Jika gambar yang dilukis itu tujuannya untuk disembah selain daripada Allah seperti gambar lukisan al-Masih (Nabi Isa AS) bagi kaum Nasrani atau gambar lukisan lembu untuk kaum Hindu dan seumpamanya, maka orang yang melukisnya bagi tujuan dan niat tersebut dianggap kafir yang ingin menyebarkan ajaran kafir dan kesesatan. Dalam hal ini, terdapat ancaman berat daripada Rasulullah SAW sendiri sebagaimana sabdanya:
إنَّ أشدَّ النّاسِ عذابًا عندَ اللَّهِ المصَوِّرونَ
Maksudnya:
 “
Sesungguhnya orang yang paling berat seksanya di sisi Allah SWT ialah para pelukis.
”
Riwayat al-Bukhari (5950) dan Muslim (2109) dengan sedikit perbezaan lafaz.
Imam al-Tabari menyatakan, apa yang dimaksudkan di sini ialah sesiapa yang melukis sesuatu sebagai sembahan selain daripada Allah SWT sedangkan dia mengetahuinya dan berniat menyembahnya, maka dengan sebab itu dia menjadi kafir. Tetapi, jika orang yang melukis itu tidaklah bermaksud yang demikian, maka dia dikira melakukan maksiat sahaja dengan perbuatannya itu.
Sama seperti hukum itu juga, sesiapa yang menggantung gambar-gambar ini dengan niat mensucikannya, maka perbuatan sedemikian itu tidak sepatutnya dilakukan oleh seorang Muslim kecuali jika orang itu telah melempar hukum Islam ke belakangnya — yakni tidak mempedulikannya.
Begitu juga, sesiapa yang melukis suatu gambar bukan dengan tujuan untuk disembah atau dipuja, tetapi dia berniat dengan lukisannya itu untuk menyaingi ciptaan Allah iaitu mendakwa bahawa dia juga pandai menjadikan dan mencipta sebagaimana Allah
‘Azza wa Jalla
 mencipta. Maka dengan niatnya itu, dia sudah terkeluar daripada agama tauhid ini — yakni dikira kafir. Dalam hal ini, terdapat hadith:
أشَدُّ النّاسِ عَذابًا يَومَ القِيامَةِ الَّذِينَ يُضاهُونَ بخَلْقِ اللَّهِ
Maksudnya:
“
Orang yang paling berat menerima seksaan pada hari kiamat ialah orang yang mahu menandingi ciptaan Allah SWT.
”
Riwayat al-Bukhari (5954) dan Muslim (2107)
Perkara ini bergantung kepada niat pelukis itu sendiri. Kemudian boleh jadi riwayat lain yang menyokong hadith di atas, sebagaimana hadith qudsi daripada Allah SWT yang berfirman:
وَمَن أظْلَمُ مِمَّنْ ذَهَبَ يَخْلُقُ كَخَلْقِي، فَلْيَخْلُقُوا حَبَّةً، ولْيَخْلُقُوا ذَرَّةً
Maksudnya
: “
Siapakah lagi yang lebih menzalimi dirinya daripada seorang yang mengaku dapat mencipta seperti Aku menciptanya, cubalah ciptakan sebiji gandum atau sebiji jagung!
”
Riwayat al-Bukhari (5953) dan Muslim (2111)
Ungkapan dengan sabda Baginda: “ذَهَبَ يَخْلُقُ كَخَلْقِي” menunjukkan niat hendak menandingi Tuhan dalam sifat uluhiyyah-Nya yang khusus iaitu mencipta sesuatu dan mengadakan sesuatu yang baru.
Oleh kerana itu, Allah SWT telah mencabar mereka untuk menciptakan sebiji gandum atau sebiji jagung. Ungkapan terakhir ini menunjukkan bahawa mereka memang berangan-angan hendak mencipta sebiji gandum atau jagung kerana itulah Allah SWT mencabar mereka membuatnya. Lantaran itu juga, di hari akhirat kelak, Allah SWT akan membalas mereka di hadapan khalayak ramai dengan menyeru kepada mereka: “Ayuh, hidupkanlah apa yang sudah kamu ciptakan itu!” Maksudnya, mereka disuruh meniupkan roh kepada benda yang diciptakan oleh mereka itu. Namun mereka tetap sekali-kali tidak akan mampu untuk meniupkan roh pada gambar mereka itu.
Adapun selain daripada gambar-gambar tersebut, jika ia dalam kategori yang tidak bernyawa umpama tumbuh-tumbuhan, pepohon, lautan, kapal-kapal, gunung-ganang, matahari, bulan, bintang-bintang dan seumpamanya, yang terdiri daripada gambar pemandangan semula jadi — seperti tumbuh-tumbuhan dan benda-benda yang tidak bergerak — maka tidak salah untuk seseorang melukis atau menyimpannya. Perkara ini tiada perselisihan padanya.
Jika gambar-gambar itu terdiri daripada sesuatu yang bernyawa, tetapi tiada padanya perkara-perkara yang dilarang sebagaimana yang sudah dijelaskan sebelumnya iaitu bukan daripada jenis yang dimuliakan dan diagungkan, dan tidak bermaksud untuk menandingi ciptaan Allah SWT, maka Dr. Yusuf al-Qaradhawi berpendapat ia juga tidaklah diharamkan. Dalam hal tersebut, terdapat banyak hadith sahih yang menyokongnya.
Di antaranya, hadith yang diriwayatkan oleh Imam Muslim daripada Aisyah R.Anha, beliau berkata:
كَانَ لَنَا سِتْرٌ فِيهِ تِمْثاَلُ طاَئِرٍ، وَكاَنَ الدَّاخِلُ إِذَا دَخَلَ إِسْتَقْبَلَهُ، فَقَالَ لِي رَسُولُ اللهِ صَلَّى اللهُ عَلَيْهِ وَسَلَّمَ: حَوِّلِي هَذَا، فَإِنِّي كُلَّمَا دَخَلْتُ فَرَأَيْتُهُ ذَكَرْتُ الدُّنْيَا
Maksudnya:
 “
Aku mempunyai kain tabir padanya terlukis gambar burung, dan setiap orang yang masuk rumahku akan melihatnya. Maka Rasulullah SAW berkata kepadaku: ‘Pindahkanlah (tabir) ini, kerana setiap kali aku masuk ke rumah dan melihatnya, aku akan teringat akan dunia.’
”
Riwayat Muslim (2107)
Rasulullah SAW tidak menyuruh Aisyah R.Anha memotongnya tetapi meminta ia dipindahkan dari tempat asalnya supaya Baginda SAW tidak melihatnya apabila masuk ke dalam rumah. Ini kerana adanya perasaan benci di dalam hati Baginda SAW untuk melihat benda yang boleh mengingatkan kepada dunia serta keindahannya.
Selain daripada itu, Dr. Yusuf al-Qaradhawi juga menegaskan bahawa tiada seorang Muslim pun yang memberikan penentangannya terhadap pengharaman sesuatu gambar apabila objeknya bertentangan dengan akidah Islam atau berlawanan dengan syariat Islam dan peradaban. Umpamanya menggambarkan kaum wanita dalam keadaan berbogel atau hampir bogel dengan menampakkan bahagian-bahagian sensitif pada tubuh mereka, melukis atau menggambarkan mereka dengan gaya membangkitkan nafsu syahwat dan menimbulkan keinginan duniawi, sebagaimana kita dapat melihat perkara itu jelas berlaku dan sering dipaparkan di sesetengah majalah, akhbar-akhbar dan ditayangkan di panggung-panggung wayang. Semua perkara itu tidak syak lagi mengenai pengharamannya dan pengharaman gambar itu. Begitu juga perbuatan menyebar kepada orang lain, menyimpan dan meletakkannya di dalam rumah-rumah atau pejabat-pejabat dan kedai-kedai, menggantungnya pada dinding-dinding dan melihat gambar-gambar tersebut — semuanya adalah haram. (Lihat
al-Halal wa al-Haram fi al-Islam
, hlm. 104-113).
Kesimpulannya
Oleh itu, jelaslah bahawa pada asalnya tidak menjadi masalah untuk melukis gambar atau lukisan dalam kategori benda yang tidak bernyawa seperti tumbuh-tumbuhan termasuklah pokok ara atau pokok bodhi itu.
Akan tetapi bagi menentukan hukumnya, hendaklah dilihat kepada tujuan gambar atau lukisan pokok Bodhi itu dilukis. Jika tujuannya sebagai semata-mata perhiasan tanpa ada sebarang unsur sembahan, pengagungan atau syirik padanya, maka hukumnya kekal sebagaimana asalnya, iaitu diharuskan dan jualannya bagi tujuan ini juga adalah dibolehkan. Namun, jika tujuan lukisan pokok Bodhi itu adalah untuk disembah, disucikan dan diagungkan atau bagi upacara keagamaan Buddha, maka tidak syak lagi ia adalah diharamkan kerana ia melibatkan syirik dan dosa kepada Allah SWT. Firman Allah SWT:
وَلَا تَعَاوَنُوا عَلَى الْإِثْمِ وَالْعُدْوَانِ
Maksudnya:
 “
Dan janganlah kamu saling membantu dalam perkara dosa dan permusuhan
.”
(Surah al-Ma’idah: 2)
Ibn Kathir ketika menafsirkan ayat di atas menyebutkan, Allah SWT melarang kamu daripada saling membantu dalam perkara yang batil, dan (juga melarang) daripada tolong-menolong dalam perkara-perkara dosa dan perkara yang diharamkan. Menurut Ibn Jarir, dosa itu adalah meninggalkan sesuatu yang Allah SWT perintahkan untuk dia lakukan. Manakala maksud
al-‘udwan
 adalah melampaui batasan Allah di dalam agama, dan melampaui apa yang Allah SWT telah fardhukan ke atas diri kita. (Lihat
Tafsir al-Quran al-‘Azim,
3/7).
Justeru, berdasarkan ayat di atas, jelas bahawa perbuatan melukis bahan sembahan atau gambar untuk diagungkan atau disyirikkan Allah dengannya termasuk dalam perkara dosa yang diharamkan. Selain itu, terdapat satu kaedah yang turut menjelaskan perkara ini, iaitu:
إِعَانَةُ الـمَعْصِيَةِ مَعْصِيَةٌ
Maksudnya:
 “
Membantu ke arah maksiat itu merupakan suatu maksiat
.” (Lihat
Ma‘lamah Zayed li al-Qawa‘id al-Fiqhiyyah wa al-Usuliyyah
, no.666).
Oleh itu, walaupun seseorang itu tidak melakukan maksiat atau perbuatan dosa syirik tersebut, namun perbuatannya dalam menolong orang lain untuk melakukan perbuatan maksiat akan turut dianggap sebagai maksiat.
Kami juga mengambil kesempatan di sini menasihatkan, sebaik-baiknya elakkanlah untuk melukis pokok Bodhi yang merupakan pokok suci agama lain yang disucikan dan diagungkan sekalipun tujuan asalnya adalah sebagai jualan perhiasan. Hal ini kerana dikhuatiri ia disalah gunakan atau dijadikan sebagai bahan sembahan oleh penganut agama yang mengagungkan pokok berkenaan. Rasulullah SAW bersabda:
دَعْ مَا يَرِيبُكَ إِلَى مَا لاَ يَرِيبُكَ فَإِنَّ الصِّدْقَ طُمَأْنِينَةٌ وَإِنَّ الْكَذِبَ رِيبَةٌ
Maksudnya
: “
Tinggallah apa yang menjadi keraguan kepadamu kepada yang tidak meragukan
”
Riwayat al-Tirmizi (2518)
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
[1]
 Lihat

https://en.wikipedia.org/wiki/Bodhi_Tree
. Diakses pada 27 Jun 2023.
Bertarikh: 5 Julai 2023 bersamaan 16 Zulhijjah 1444 H


#2078: Nama Izhan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ingin meminta pendapat tentang nama yang ingin diberikan untuk anak yang baru lahir sempena hari ni hari ke-7. Isteri saya ada dua pilihan nama iaitu Izzul dan Izhan. Bolehkah saya tahu maksud sebenar perkataan Izhan? Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Terlebih dahulu saya ucapkan tahniah atas kelahiran dan kurniaan cahaya mata buat saudara yang bertanya. Semoga dia menjadi anak yang soleh dan berbakti kepada kedua ibu bapanya.
Selalu kami ulangi berdasarkan kepada nas yang sering kami sebutkan bahawa hendaklah menamakan anak dengan nama yang baik. Sebagaimana saranan Rasulullah SAW dengan nama Abdullah, ‘Abd al-Rahman, Muhammad, Ahmad dan lain-lain.
Ini amat penting kerana nama adalah doa kepada pemilik nama di samping
tafa’ul
yang baik dan ia akan dipanggil pada Hari Kiamat dengan nama tersebut. Justeru, perelokkanlah nama.
Berkenaan dengan cadangan nama Izhan kami katakan, nama ini berasal daripada perkataan
al-Zihn
 (الذِّهْنُ) atau
al-Zahan
 (الذِّهَنُ) yang bermaksud kecerdikan. (Lihat
Mukhtar al-Sihhah
, hlm. 113). Dikatakan, “ذَهِنَ الدَّرْسَ” iaitu seseorang memahami pelajaran. Justeru, orang yang mempunyai kefahaman dan kecerdikan dipanggil sebagai
Zahin
 (ذَاهِن).
[1]
  Manakala perkataan
Azhan
 (أذْهَان) pula adalah kata jamak (plural) kepada perkataan
al-Zihn
atau
al-Zahan
.
[2]
Seterusnya, perkataan
azhana
 (أَذْهَنَ),
yuzhinu
 (يُذْهِنُ),
izhanan
 (إِذْهانًا) boleh diertikan sebagai orang yang memberi kefahaman atau memahamkan sesuatu kepada orang lain.
Selepas memahami maksud perkataan tersebut, kami berpendapat ia adalah nama yang baik dan tidaklah salah kita menamakannya seperti itu dengan maksud dan makna yang baik-baik sebagai
qasad
atau niat serta tujuan kita.
Semoga anak tuan menjadi anak yang soleh dan menjadi penyejuk mata hati tuan sekeluarga. Marilah sama-sama kita berdoa kepada Allah SWT:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:

“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
(Surah al-Furqan: 74)
Wallahu a‘lam.
[1]
 Lihat https://www.almaany.com/ar/dict/ar-ar/ ذهن/. Diakses pada 27 Jun 2023.
[2]
 Lihat https://www.almaany.com/ar/dict/ar-ar/ أذهن/. Diakses pada 27 Jun 2023.
Bertarikh: 5 Julai 2023 bersamaan 16 Zulhijjah 1444 H


#2079: Adakah Dibolehkan Melakukan Solat Sunat Sekiranya Terdapat Solat Fardhu Yang Perlu Diganti?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum wbt Dato, saya ingin bertanya, saya tinggalkan solat bertahun-tahun. Saya sedang cuba ganti sedikit demi sedikit. Sementara itu, adakah boleh saya melakukan amalan sunat seperti solat sunat ?

Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Solat merupakan salah satu rukun daripada rukun Islam dan ia juga merupakan penanda dalam membezakan antara orang yang beriman dan juga orang yang kafir sebagaimana yang dinyatakan di dalam hadith. Solat juga adalah satu ibadah yang wajib ditunaikan oleh semua yang bergelar Muslim iaitu yang melafazkan dua kalimah syahadah. Firman Allah SWT:
وَأَقِيمُوا الصَّلَاةَ
Maksudnya
:
“Dan dirikanlah kamu akan sembahyang.”
(Surah al-Baqarah: 43)
Diriwayatkan daripada Abdullah Bin Umar bahawa Rasulullah SAW bersabda :
بنِيَ الْإِسْلَامُ عَلَى خَمْسٍ ، شَهَادَةِ أَنْ لَا إِلَهَ إِلَّا اللَّهُ وَأَنَّ مُحَمَّدًا رَسُولُ اللَّهِ ، وَإِقَامِ الصَّلَاةِ ، وَإِيتَاءِ الزَّكَاةِ ، وَالْحَجِّ ، وَصَوْمِ رَمَضَانَ
Maksudnya
: “
Islam terbina atas lima perkara: penyaksian bahawa tiada Tuhan selain Allah dan Muhammad itu pesuruh Allah, mendirikan solat, menunaikan zakat, berpuasa pada bulan Ramadhan, dan menunaikan haji ke baitullah bagi yang mampu.”
Riwayat al-Bukhari (7)
Kami nukilkan daripada kitab
al-Kabair
 (hlm. 30-36) oleh Imam al-Zahabi menyatakan :
Solat adalah diumpamakan seperti pertalian hamba dengan Tuhannya, yang mana orang yang memutuskan pertalian itu dikira berdosa besar, apatah lagi jika dia mengingkari kewajipannya atau memperkecilkan-kecilkan orang yang mengikat pertalian itu sehingga boleh dianggap kafir, jika tidak perlu bertaubat dan kembali kepada Tuhan-Nya. (Lihat
al-Kabair
, Hlm.30-36)
Allah SWT berfirman:
فَخَلَفَ مِن بَعْدِهِمْ خَلْفٌ أَضَاعُوا الصَّلَاةَ وَاتَّبَعُوا الشَّهَوَاتِ فَسَوْفَ يَلْقَوْنَ غَيّاً (٥٩) إِلَّا مَن تَابَ وَآمَنَ وَعَمِلَ صَالِحاً
Maksudnya
: “
Kemudian mereka digantikan oleh keturunan-keturunan yang mencuaikan sembahyang serta menurut hawa nafsu (dengan melakukan maksiat); maka mereka akan menghadapi azab (dalam neraka), kecuali orang-orang yang bertaubat dan beriman serta beramal soleh.”
(Surah Maryam: 59-60)
Menjawab bagi persoalan di atas kami katakan, pertamanya perlu bertaubat kepada Allah SWT atas kesalahan meninggalkan solat dan wajib menggantikan balik solat-solat yang telah ditinggalkan  kerana ia merupakan hutang kepada Allah SWT yang perlu dilangsaikan  sebagaimana yang telah diriwayatkan oleh Ibn A’bbas R.anhuma bahawa Rasulullah SAW bersabda :
فَدَيْنُ اللَّهِ أَحَقُّ أَنْ يُقْضَى
Maksudnya:
 “
Adapun hutang Allah itu lebih berhak untuk dilunaskan.”
Riwayat Abu Daud (3310)
Berkaitan dengan solat sunat bagi sesiapa yang mempunyai solat fardhu yang perlu diganti, dalam hal ini ulama berbeza pendapat :
Mazhab Hanafi : Menyibukkan diri dengan solat-solat sunat tidak menafikan  qadha’ solat bahkan lebih utama untuk menqadha solat fardhu dan meninggalkan solat-solat sunat melainkan solat sunat rawatib.
Maliki :  Diharamkan bagi sesiapa yang mempunyai solat fardhu yang perlu diganti melakukan solat sunat kecuali solat sunat fajar, sunat witir, dan solat sunat hari raya. Sekiranya melakukan solat sunat selain yang telah disebut seperti solat sunat tarawih maka dia tetap mendapat ganjaran kerana melakukan ketaatan kepada Allah SWT dan dia berdosa kerana melewatkan qhada’ solat.  Mereka juga berpandangan dibolehkan untuk melakukan  solat sunat tahiyyat al-masjid dan sunat-sunat rawatib.
Syafi’I : Diharamkan bagi yang mempunyai ganti solat fardhu melakukan solat sunat samada solat sunat rawatib atau selainnya sehinggalah dia bebas dari tanggungjawabnya iaitu menggantikan puasa.
Hanbali : Diharamkan bagi sesiapa yang mempunyai solat ganti melakukan solat sunat mutlak. Sekiranya dia solat maka solat tersebut tidak dikira. Adapun solat sunat muqayyad seperti solat sunat rawatib dan solat sunat witir maka ia bolehkan. Namun, lebih baik ditinggalkan sekiranya terdapat banyak solat fardhu yang ditinggalkan. Mereka berpendapat diharuskan melakukan solat sunat fajar kerana ia dituntut untuk menggantikan balik sekiranya ditinggalkan walaupun banyak solat fardhu yang perlu diganti. (Lihat
Dar al-Ifta al-Misriyyah, Hlm
.9)
Imam Ibn Hajar al-Haitami menyatakan: Bagi sesiapa yang mempunyai solat fardhu yang ditinggalkan – jika solat yang ditinggalkan itu kerana keuzuran – dibolehkan solat sunat bersamanya samada solat sunat rawatib dan selainnya. Jika solat yang ditinggalkan itu tanpa keuzuran, maka tidak dibolehkan untuk melakukan solat sunat sebelum menggantikan solat fardhu yang ditinggalkan. Ini kerana wajib baginya bersegera menunaikannya dengan menggunakan keseluruhan masanya (Lihat
 Al-Fatawa al-Fiqhiyyah al Kubra
,
1/189)
Justeru kami katakan disini, bersegeralah menqadha solat kerana ia merupakan tuntutan dan tanggungjawab yang perlu diselesaikan dan utamakanlah perkara yang wajib iaitu qadha solat  berbanding solat sunat. Namun sekiranya ingin melakukan solat sunat maka lakukanlah solat sunat yang dituntut seperti solat sunat rawatib, solat sunat fajar, dan solat sunat witir.
Semoga Allah SWT memberi kefahaman yang jelas dalam melaksanakan syariat-syariatnya dan kami akhiri dengan doa:
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ
Maksudnya
:
“Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.”
Wallahua’lam
Bertarikh: 5 Julai 2023 bersamaan 16 Zulhijjah 1444 H


#2080: Adakah Anak Yang Hafiz al-Quran Boleh Menarik Ibu Bapanya Yang Non-Muslim Masuk Ke Syurga?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Benarkah ada dalil penghafaz quran boleh tarik orang yang dia suka masuk syurga? Misal kata ada dalil, bolehkah kita tarik ibu bapa yg non muslim untuk masuk syurga sekali. Mohon pencerahan Datuk.
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
قُل لَّئِنِ اجْتَمَعَتِ الْإِنسُ وَالْجِنُّ عَلَىٰ أَن يَأْتُوا بِمِثْلِ هَـٰذَا الْقُرْآنِ لَا يَأْتُونَ بِمِثْلِهِ وَلَوْ كَانَ بَعْضُهُمْ لِبَعْضٍ ظَهِيرًا
Maksudnya
:
“Katakanlah (wahai Muhammad)  “ Sesungguhnya jika sekalian manusia dan jin berhimpun demi mendatangkan sesuatu yang sebanding dengan Al-Quran, mereka tidak akan mampu mendatangkannya walaupun mereka saling membantu”.
Surah Al-Isra’ (88)
Menurut al-Maraghi, al-Quran adalah sebuah kitab mukjizat kerana tidak ada makhluk yang mampu dan mustahil untuk mendatangkan sebuah kitab semisal al-Quran, sekalipun terdapat gabungan dan kesepakatan antara seluruh manusia dan jin. Sudah tentu perkataan makhluk tidak akan boleh menyamai perkataan Yang Maha Pencipta, yang tiada tandingan. (Lihat
Tafsir al-Maraghi
, 8/4024)
Berbalik kepada soalan di atas, kami membahagikan jawapan kami kepada dua:
Pertama: Adakah dalil orang yang hafiz al-Quran boleh menarik orang untuk masuk ke syurga?

Hasil penelitian kami, tiada dalil yang jelas kesahihan tentang isu ini. Namun, terdapat beberapa hadith mengenainya:
Daripada Ali bin Abi Thalib RA, bahawa Nabi SAW bersabda:
مَنْ قَرَأَ الْقُرْآنَ وَاسْتَظْهَرَهُ [أي: عَنْ ظَهْرِ قَلْبِيٍ] فَأَحَلَّ حَلاَلَهُ وَحَرَّمَ حَرَامَهُ أَدْخَلَهُ اللّهُ بِهِ الْجَنَّةَ وَشَفَّعَهُ فِي عَشْرَةٍ مِنْ أَهْلِ بَيْتِهِ كُلُّهُمْ قَدْ وَجَبَتْ لَهُ النَّارُ
Maksudnya: “Barang siapa yang membaca dan menghafal al-Quran lalu menghalalkan yang halal di dalamnya dan mengharamkan yang haram di dalamnya nescaya Allah akan memasukkannya dengan sebab itu ke dalam jannah, dan menerima syafa’atnya untuk 10 orang daripada keluarganya yang kesemuanya mesti masuk ke dalam neraka”.
 Riwayat al-Tirmizi (2905)
Pendapat ulama’ berkaitan hadith ini
Antara pendapat ulama’ dalam menghukum hadith ini:
Imam al-Baihaqi menyatakan Hafs bin Sulaiman bersendiri (tafarrud) dalam meriwayatkan hadith ini dan dia seorang yang dhaif dalam meriwayatkan hadith. (Lihat
 Syu’ab al-Iman
, 2/3804)
Al-Mubarakfuri mengatakan Hafs bin Sulaiman adalah seorang matruk (ditinggalkan) dalam meriwayatkan hadith. (Lihat
Tuhfah al-Ahwazi,
7/323)
Maka, kami tarjihkan hadith ini sebagai teramat lemah dan perawinya telah dihukum dhaif oleh para ulama’.
Namun, terdapat hadith berkenaan kelebihan yang diberikan kepada ibu bapa kerana disebabkan merekalah anak itu mempelajari al-Quran.
Daripada Buraidah al-Aslamiy RA, bahawa Nabi SAW bersabda:
وَيُوضَعُ عَلَى رَأْسِهِ تَاجُ الْوَقَارِ ، وَيُكْسَى وَالِدَاهُ حُلَّتَيْنِ لَا يُقَوَّمُ لَهُمَا أَهْلُ الدُّنْيَا ، فَيَقُولَانِ : بِمَ كُسِينَا هَذِهِ ؟ فَيُقَالُ : بِأَخْذِ وَلَدِكُمَا الْقُرْآنَ ، ثُمَّ يُقَالُ لَهُ : اقْرَأْ وَاصْعَدْ فِي دَرَجَةِ الْجَنَّةِ وَغُرَفِهَا ، فَهُوَ فِي صُعُودٍ ، مَا دَامَ يَقْرَأُ هَذًّا كَانَ أَوْ تَرْتِيلًا
Maksudnya: “Akan dipakaikan di kepalanya mahkota dan kedua ibu bapanya akan diberi perhiasan yang tidak boleh dinilai oleh penduduk dunia. Lalu mereka bertanya: “Mengapa kami diberi perhiasan seperti ini?”. Allah menjawab: “Kerana anak kamu mempelajari al-Quran?”. Kemudian dikatakan kepadanya: “Bacalah dan naiklah ke tingkat syurga dan bilik-biliknya”. Dia akan terus naik selama dia membaca (ayat al_Qur’an).”
Riwayat

Ahmad (22950). al-Hafiz Ibn Hajar mengatakan sanad hadith ini hasan. (Lihat
al-Mathalib al-‘Aliyah
,
 14/324)

Kedua: bolehkah kita tarik ibu bapa yang non muslim untuk masuk syurga sekali?
Kami nyatakan orang yang bukan Islam tidak akan masuk ke syurga. Hal ini sebagaimana firman Allah SWT:

 وَمَن يَبْتَغِ غَيْرَ الْإِسْلَامِ دِينًا فَلَن يُقْبَلَ مِنْهُ وَهُوَ فِي الْآخِرَةِ مِنَ الْخَاسِرِينَ
Maksudnya:
Dan sesiapa yang mencari agama selain agama Islam, maka tidak akan diterima daripadanya, dan ia pada hari akhirat kelak dari orang-orang yang rugi.
Surah Ali Imran (85)
Menurut al-Qurtubi, meskipun orang yang bukan Islam itu banyak melakukan kebajikan, namun di akhirat kelak, ia tidak akan dihitung oleh Allah SWT kerana tiada manfaat (Lihat

Tafsir al-Jami’ li Ahkam al-Quran
, 7/24). Hal ini kerana mereka hidup dalam keadaan kafir sebagaimana firman Allah SWT:
وَقَدِمْنَا إِلَىٰ مَا عَمِلُوا مِنْ عَمَلٍ فَجَعَلْنَاهُ هَبَاءً مَّنثُورًا
Maksudnya:
“Dan Kami tujukan perbicaraan kepada apa yang mereka telah kerjakan dari jenis amal (yang mereka pandang baik), lalu Kami jadikan dia terbuang sebagai debu yang berterbangan”
Surah al-Furqan (23)
Walau bagaimanapun,
amalan non Muslim di atas dunia, akan dibalas oleh Allah SWT di dunia juga sebagai tanda bukti Allah Maha Penyayang.
إِنَّ الْكَافِرَ إِذَا عَمِلَ حَسَنَةً أُطْعِمَ بِهَا طُعْمَةً مِنَ الدُّنْيَا وَأَمَّا الْمُؤْمِنُ فَإِنَّ اللَّهَ يَدَّخِرُ لَهُ حَسَنَاتِهِ فِي الآخِرَةِ وَيُعْقِبُهُ رِزْقًا فِي الدُّنْيَا عَلَى طَاعَتِهِ
Maksudnya
:
“Sesungguhnya orang kafir jika dia melakukan amalan kebaikan, maka dia akan dibalas dengan kebaikan di atas dunia. Ada pun orang yang beriman, Allah SWT akan membalas amalan kebaikannya di akhirat kelak, dan menyediakan ganjaran rezeki di atas dunia kerana ketaatannya. Dalam riwayat yang lain: Sesungguhnya Allah SWT tidak menzalimi seorang mukmin yang membuat amalan kebaikan kerana dia akan diberi balasan kebaikan di atas dunia, dan akan dibalas juga di akhirat kelak. Ada pun orang kafir mereka akan diberi ganjaran kebaikan di atas dunia terhadap perbuatan mereka tetapi di akhirat kelak tiada ganjaran yang akan diberikan”
Riwayat Muslim (2808)
Kesimpulan
Maka,
kami nyatakan tiada dalil yang sahih berkenaan penghafaz al-Quran boleh menarik orang tuanya ke syurga, namun ibu bapanya akan dikurniakan mahkota sebagaimana dijelaskan di atas. Begitu juga, non Muslim tidak akan masuk ke syurga, meskipun anaknya penghafaz al-Quran. Namun, sebagai seorang Muslim, kita tidak boleh menghukum sama ada orang itu akan masuk ke syurga mahupun neraka, kerana hanya Allah yang layak menentukannya.
Bahkan, kita tidak tahu diakhir hayat dia, mungkin Allah gerakkan hatinya untuk memeluk Islam. Justeru itu, Islam mengajar kita untuk sentiasa berbuat baik tidak kira berbeza agama, bangsa mahupun kaum.
Kami menutup perbincangan ini dengan berdoa kepada Allah:
اللَّهُمْ إِنِّي أَسْأَلُكَ الْجَنَّةَ وَمَا قُرِّبَ إِلَيْهَا مِنْ قَوْلٍ أَوْ عَمَلٍ ، وَأَعُوذُّ بِكَ مِنَ النَّارِ وَمَا قُرِّبَ إِلَيْهَا مِنْ قَوْلٍ أَوْ عَمَلٍ
Maksudnya:
Ya Allah, sesungguhnya aku memohon kepada-Mu syurga dan apa yang mendekatkan kepadanya sama ada ucapan atau amalan. Aku mohon berlindung dengan-Mu daripada neraka dan apa yang mendekatkan kepadanya sama ada ucapan atau amalan. Amin.
Wallahu a’lam
Bertarikh: 5 Julai 2023 bersamaan 16 Zulhijjah 1444 H


#2081: Isu Drama Atau Filem Korea

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri Dr Zulkifli Al Bakri. Mohon maaf saya mengganggu. Saya mohon pencerahan berkaitan pandangan Dr. tentang drama Korea yang viral memenuhi media. Tajuk ‘Dr Zul puji filem korea’ dapat dilihat di mana-mana platform.
Soalan saya:
1- Adakah Dr berpandangan bahawa menonton drama Korea yang bermatlamat baik seperti cerita peguam autism atau seumpamanya adalah halal walaupun dalamnya terdapat babak Yang mengandungi unsur ikhtilat lelaki perempuan, adegan berpelukan,  adegan bercium dan pembukaan aurat yang jelas.
2- Jika halal, apakah dasarnya? Adakah Dr menggunakan konsep
istihsan
 sebagai contoh? Adakah harus konsep ini pada drama seperti ini.
3- Pandangan Ustaz Dr Abdul Samad ketika ditanya tentang nonton drama Korea dan menyebut ianya rusak ya’ni merosakkan. Begitu juga Majlis Ulama Indonesia Riau yang tidak mengharuskan tontonan filem Korea secara umum.
Sebenarnya, saya sangat risau, pandangan Dr membawa anak muda bergembira dan mengaplikasikannya kepada drama-drama yang lain. Asalkan matlamatnya baik, maka mereka melihatnya sebagai halal.
Jika cerita seperti Munafiq atau cerita keagamaan Indonesia Ketika Cinta Bertasbih, kita faham keharusannya. Tetapi drama Korea, saya sangat tidak jelas. Saya susun jari mohon maaf andai terkasar bahasa. Mohon pencerahan Dr.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pertamanya, saya lafazkan
astaghfirullahal ‘azim wa atubu ilaih
 dan atas apa yang saya lakukan atau apa-apa pandangan yang mungkin dilihat dari sudut yang pelbagai. Bagi menjawab persoalan di atas, terlebih dahulu saya mengucapkan jutaan terima kasih kepada yang bertanya. Bagi saya jelas menunjukkan kejujuran dan keikhlasan berkenaan dengan isu yang dibangkitkan ini.
Oleh kerana soalannya amat panjang dan huraiannya, maka saya akan bahagikan jawapan ini kepada beberapa noktah.
Saya bukanlah peminat drama Korea atau mana-mana drama dan filem. Bahkan amat nadir dan jarang masa yang ada pada saya untuk menonton drama atau filem. Saya lebih suka untuk memfokuskan nilai-nilai murni yang ada dalam sesebuah filem dan drama. Apa yang saya tahu akan keburukannya, saya tinggalkan.
Apa yang saya tekankan adalah bagaimana kajian yang mendalam dibuat bagi menjiwai satu-satu watak
.
Apabila Anthony Quinn membawakan watak sebagai Umar Mukhtar dalam filem The Lion of the Desert, kita akan dapat lihat kesungguhan watak yang dimainkan persis seperti pejuang Umar Mukhtar sekali pun beliau bukanlah Muslim. Kualiti ini ada pada sebahagian filem-filem Korea yang saya maksudkan. Saya banyak kenalan dalam kalangan pemain industri perfileman dan mereka akui perkara ini.
Seorang pengarah filem bernama Muhammad Bayazid dalam sebuah rancangan televisyen Sawa’id al-Ikha’ yang menghimpunkan ramai tokoh ulama dan pendakwah seperti Syeikh Issam Bashir, Dr Ratib Nablusi, Dr Salman Fahad al-‘Audah, Syeikh Dr Salabi, Syeikh Muhammad al-‘Arifi dan lain-lain pernah menghuraikan kehebatan filem Barat dalam membentuk pemikiran masyarakat dan menyebarkan ideologi tertentu. Beliau membawakan contoh filem American Sniper yang ditayangkan pada tahun 2014. Ia adalah sebuah filem perang yang berlatarbelakangkan Iraq sepanjang 2003 – 2009. Tidak sedikit penonton menitiskan air mata apabila lebih 150 orang tentera Amerika Syarikat terbunuh di tangan pengganas yang digambarkan beragama Islam. Ia juga menyumbang kepada fenomena Islamofobia yang semakin meruncing pada ketika itu.
Ujarnya lagi, pembikin filem daripada dunia Islam sewajarnya mengambil inisiatif yang sama bagi membentuk naratif balas; filem “lawannya” filem, drama “lawannya” drama. Benarlah kata bijak pandai, “Ucapan dusta, jika diulang 1000 kali, akan dianggap sebagai benar.”
Tidak perlu kita pergi terlalu jauh. Ada beberapa filem dan drama bersiri dalam Netflix yang membawakan tema Islamofobia dan diolah dengan begitu “sempurna”. Saya bawakan conto drama bersiri Homeland yang mengisahkan seorang tentera laut Amerika Syarikat yang pulang ke rumah selepas 8 tahun dipenjarakan oleh Al Qaeda. Beliau memeluk Islam secara sembunyi, beribadah secara diam-diam. Anaknya menjadi ketakutan apabila melihat ayahnya sedang bersolat dan merasakan si ayah hendak membunuhnya. Dalam masa yang sama, seorang ejen CIA beliau adalah seorang pengganas. Drama bersiri ini boleh didapati di negara-negara tertentu melalui Netflix. Begitu juga drama bersiri Caliphate yang mengisahkan tiga orang wanita yang ditahan oleh ISIS.
Kita boleh habiskan masa berbulan-bulan menonton semua drama dan filem ini satu persatu dan saya yakin, kita tidak akan mampu menghabiskan kesemuanya. Itulah gambaran betapa banyaknya unsur-unsur Islamofobia yang menjadi “selling point” yang ampuh. Pujangga ada menyebut, “Siapa yang mendahului dialah yang membuatnya atau mereka ciptanya.” Di sinilah jawapannya. Imej Muslim dan Islam sering disalahtafsir oleh pembikin filem Barat, dan mereka sering mendahului kita. Baca sahaja artikel jurnal oleh Meagen Tajalle yang bertajuk Recycled Tropes and the Persistence of Islamophobia in American Films dan kita pasti akan bersetuju dengan kebenaran yang pahit untuk ditelan ini. [1]
Muhammad Bayazid mengambil contoh Steven Spielberg yang boleh dikatakan pengarah filem legenda dengan jujukan filem yang boleh diiktiraf antara 10 filem terbaik dalam sejarah dunia. Sentuhan beliau mampu membuatkan sesiapa sahaja yang menonton filemnya ketawa dan menangis. Tidak ramai pengarah filem yang mampu membikin filem-filem yang berkualiti sepertinya, apatah lagi dalam dunia Islam.
Hakikatnya, terlalu banyak anekdot dalam sejarah dunia Islam sejak dahulu hingga hari ini yang mampu difilemkan dari sisi pandang kita sebagai seorang Muslim. Peperangan di Algeria yang menyaksikan lebih sejuta nyawa melayang? Hanya ada sebuah filem tentangnya tetapi sekadar melepaskan batuk di tangga. Tak kurang daripada 15 buah filem diterbitkan berkenaan peristiwa Holocaust. Bagaimana pula dengan tragedi berdarah di Syria, Palestin dan negara-negara umat Islam lain yang masih berlaku sehingga hari ini?
Sengaja saya sebut hal ini panjang lebar kerana realiti adalah berbeza dengan apa yang kita cita-citakan dan kita dambakan. Atas kertas, cadangan, kehendak, cita-cita semuanya adalah mudah, sempurna, bersih dan lengkap. Tetapi bila berada dalam fiqh kehidupan ia rencam yang pelbagai. Sebenarnya, banyak
uslub
 dakwah yang boleh digunakan oleh ummah dalam filem atau drama yang bukan dibuat seperti melepas batuk di tangga tanpa kualiti dan sukar menarik minat penonton. Inilah yang saya ingin semua faham.
Kita hanya tahu mengkritik, mengharamkan, dan melarang, tanpa menyediakan alternatif yang cukup ampuh untuk masyarakat kita. Ini ruang dakwah yang ramai terlepas pandang. Saya hormat pandangan ulama’ yang menolak keras filem dan drama Korea atas sebab yang saya sedia maklum. Namun, penolakan tidak akan memberi apa-apa kesan jika kita tidak mula menggerakkan alternatif yang lebih baik. Itu yang saya huraikan dalam kenyataan saya yang ditularkan berkenaan filem dan drama Korea.
Sekali lagi saya mohon maaf jika ulasan ini menyinggung beberapa pandangan rakan-rakan dan sahabat semua. Akhir kalam, saya menutup dengan doa:
اللَّهُمَّ أَرِنَا الْحَقَّ حَقًّا، وَارْزُقْنَا اتِّبَاعَهُ، وَأَرِنَا الْبَاطِلَ بَاطِلًا، وَارْزُقْنَا اجْتنِاَبَهُ، وَلَا تَجْعَلْهُ مُلْتَبِسًا عَلَيْنَا فَنَضِلَّ، وَاجْعَلْنَا لِلْمُتَّقِينَ إِمَامًا
Maksudnya: “
Ya Allah, tunjukkanlah kepada kami kebenaran itu sebagai kebenaran, dan rezekikanlah kepada kami untuk mengikutinya. Dan tunjukkanlah kepada kami kebatilan itu sebagai kebatilan dan rezekikanlah kepada kami untuk menjauhinya, dan jangan jadikannya terkeliru atas kami sehingga kami sesat. Dan jadikanlah kami sebagai pemimpin bagi orang yang bertaqwa.”
 (Lihat
Mazahib Ahl al-Sunnah
 oleh Ibn Syahin, no. 38, hlm 40;
Tafsir Ibn Kathir,
 3/75)

[1]
 Lihat Tajalle, Meagen. 2020. Recycled Tropes and the Persistence of Islamophobia in American Films. Inquiries Journal 12 (10),
http://www.inquiriesjournal.com/a?id=1814
Bertarikh: 5 Julai 2023 bersamaan 16 Zulhijjah 1444 H


#2082: Adakah Dikenakan Zakat Bagi Emas Perhiasan Yang Dipakai Sekali Sahaja Dalam Setahun?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato, saya ingin bertanya saya diberi gelang emas oleh ibu saya, saya hanya memakainya sekali sekala. Soalan saya, adakah ia dikenakan zakat ?

Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT :
خُذْ مِنْ أَمْوَالِهِمْ صَدَقَةً تُطَهِّرُهُمْ وَتُزَكِّيهِم بِهَا وَصَلِّ عَلَيْهِمْ ۖ إِنَّ صَلَاتَكَ سَكَنٌ لَّهُمْ ۗ وَاللَّـهُ سَمِيعٌ عَلِيمٌ
Maksudnya
: “
Ambillah (sebahagian) daripada harta mereka menjadi sedekah (zakat), supaya dengannya engkau membersihkan mereka (daripad dosa) dan mensucikan mereka (daripada akhlak yang buruk); dan doakanlah untuk mereka, kerana sesungguhnya doamu itu menjadi ketenteraman buat mereka. Dan (ingatlah) Allah Maha Mendengar, lagi Maha Mengetahui.”
(Surah al-Taubah 103)
Zakat merupakan salah satu daripada rukun Islam yang telah difardhukan oleh Allah SWT kepada umat Islam. Allah SWT mewajibkan umat Islam membayar zakat jika sekiranya cukup syarat-syaratnya yang diambil daripada golongan yang kaya dan diberikan kepada golongan yang miskin agar dapat menyucikan harta-harta mereka
kewajiban berzakat juga boleh dilihat melalui hadith ketika Rasulullah SAW ingin mengutuskan Saidina Mu’az Ibn Jabal RA ke Yaman untuk berdakwah, lalu Rasulullah SAW bersabda:
فأخْبِرْهُمْ أنَّ اللَّهَ قدْ فَرَضَ عليهم صَدَقَةً تُؤْخَذُ مِن أغْنِيائِهِمْ فَتُرَدُّ على فُقَرائِهِمْ
Maksudnya:
“
Maka khabarkanlah kepada mereka bahawa sesungguhnya Allah SWT telah menfardhukan ke atas mereka zakat, yang diambil daripada orang-orang kaya dan diberikan kepada orang-orang fakir miskin dalam kalangan mereka.”
Riwayat al-Bukhari (1496)
Zakat Emas Perhiasan
Diriwayatkan  daripada Jabir R.anhu bahawa Rasulullah SAW sabdanya:
لاَ زَكَاةَ فِي الْحُلِىِّ
Maksudnya
: “
Tidak wajib zakat barang kemas
.”
 Riwayat al-Baihaqi (4/138) dan al-Daraqutni (2/107)
Tidak dikenakan zakat bagi perhiasan dan Jenis perhiasan yang dikecualikan adalah perhiasan yang diharuskan oleh syara’,. Maka, tidak ada zakat yang harus dikeluarkan darinya. Contohnya, jika seorang wanita memiliki perhiasan emas atau perak yang mana jumlahnya tidak melebihi batas menurut adat masyarakat, maka tidak wajib bagi mereka untuk membayar zakat atas perhiasan tersebut. Begitu juga cincin perak bagi lelaki. ini kerana memandang keduanya sebagai perhiasan yang menghilangkan sifat pertumbuhan di dalamnya. Boleh membuat perhiasan kedua-duanya dengan izin syara’ kerana menjadi harta yang tetap tanpa pertumbuhan ada dalamnya.(Lihat
Fiqh al-Manhaji
, 2/23)
Menjawab bagi persoalan di atas kami nyatakan di sini hukum asal sebarang bentuk perhiasan tidak diwajibkan zakat. Dengan dijadikan emas sebagai barang perhiasan dan kegunaan peribadi, emas berkenaan tidak lagi bersifat subur dan berkembang. Namun barang perhiasan tetap diwajibkan zakat sekiranya pemakaiannya terlalu banyak sehingga berlebihan dan melampaui kadar yang biasa (uruf) dipakai iaitu (nilai pemakaian setempat yang dibenarkan). Urus semasa bagi emas perhiasaan adalah 800gram (kadar uruf emas perhiasan berbeza mengikut negeri). Justeru sebarang pemakaian yang berulang ataupun sekali dalam tempoh setahun sekiranya  melebihi uruf semasa  wajib dikeluarkan zakat ke atasnya.
Contoh Pengiraan
Nilai uruf emas ialah 800gram. (uruf berbeza mengikut negeri)
Formula pengiraan adalah seperti berikut :
(Berat emas dipakai – berat uruf x harga emas semasa x 2.5% kadar zakat)
Sekiranya berat emas yang dipakai ialah 900 gram, maka pengiraannya ialah :

 900g – 800g X RM 238.81 (contoh harga emas semasa) X 2.5%

 = RM 5970.25
Justeru, kami katakan di sini sekiranya emas yang dipakai tidak melebihi uruf tempat semasa maka tidaklah dikenakan zakat.
Wallahua’lam
Bertarikh: 5 Julai 2023 bersamaan 16 Zulhijjah 1444 H


#2083: Meniru Tandatangan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum. Saya nak tanya, bolehkah seorang kerani pejabat mengubah kelulusan dokumen, contohnya, dokumen tersebut belum mendapat kelulusan tetapi
di’edit’
dengan meniru tanda tangan pihak atasan kerana dokumen tersebut hendak digunakan dengan secepat mungkin?

Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan dengan firman Allah SWT:
يَا أَيُّهَا الَّذِينَ آمَنُوا لَا تَخُونُوا اللَّهَ وَالرَّسُولَ وَتَخُونُوا أَمَانَاتِكُمْ وَأَنتُمْ تَعْلَمُونَ
Maksudnya:
 “
Wahai orang yang beriman! Janganlah kamu mengkhianati (amanah) Allah dan Rasul-Nya, dan (janganlah) kamu mengkhianati amanah-amanah kamu, sedang kamu mengetahui (salahnya).
”
 Surah al-Anfal (27)
Al-Maraghi menjelaskan bahawa larangan mengkhianati amanah Allah iaitu dengan mengabaikan perintah Allah, melanggar larangan-Nya serta melampaui batasan agama. Begitu juga larangan mengkhianati Rasulullah SAW dengan cara tidak mengikuti penjelasan yang diberikan oleh Baginda tetapi mengambil atau berpegang dengan penjelasan hawa nafsunya, pendapat gurunya, bapanya atau perintah pemerintahnya. Bukan itu sahaja, pengkhianatan kepada Rasulullah SAW juga adalah dalam bentuk tidak mengikuti sunnah Baginda, sebaliknya mengikuti sunnah bapanya atau pemimpinnya yang mendakwa mereka lebih mengetahui apa yang dikehendaki Allah dan Rasul-Nya.
Kemudian, dijelaskan juga akan larangan mengkhianati amanah sesama manusia dalam segala jenis urusan melibatkan urusan muamalat, akhlak dan aspek sosial. Begitu juga larangan mengkhianati pemerintah dalam perihal politik dan juga peperangan kerana perbuatan itu boleh memberi manfaat kepada pihak musuh. Justeru, dalam konteks larangan mengkhianati amanah sesama manusia,
khianat terhadap amanah dalam pembelajaran dan pekerjaan turut dilarang oleh Allah SWT.

Meniru Tandatangan
Perbuatan meniru adalah salah satu cabang dalam menipu dan ia suatu perbuatan yang haram serta pelakunya dianggap berdosa. Hal ini adalah berdasarkan kepada sebuah hadith daripada Abu Hurairah R.A, bahawa Nabi SAW melalui tempat timbunan makanan (yang dijual). Lalu Baginda memasukkan tangannya ke dalam timbunan tersebut. Tiba-tiba di dalamnya basah — yakni rosak.  Maka Baginda bertanya: “Apa ini wahai tuan makanan?” Dia menjawab: “Ia terkena hujan, Wahai Rasulullah.” Baginda bersabda:
أَفَلَا جَعَلْتَهُ فَوْقَ الطَّعَامِ كَيْ يَرَاهُ النَّاسُ، مَنْ غَشَّ فَلَيْسَ مِنِّي
Maksudnya:
 “
Kenapa kamu tidak meletakkannya di atas supaya orang ramai boleh melihatnya? Sesiapa yang menipu, maka dia bukan daripada kalanganku
.”
Riwayat Muslim (102); Riwayat Ibn Hibban (4905) dan Syu‘aib al-Arna’ut menyatakan bahawa sanad hadith ini sahih mengikut syarat Muslim.
Berbalik kepada soalan di atas,
kami nyatakan jika sekiranya ia telah mendapat keizinan dari pihak yang sepatutnya menanda tangani dokumen atau borang tersebut, maka hukumnya adalah harus. Namun, sekiranya ia ditiru tanpa keizinannya, maka hukumnya adalah haram.
 Hal ini kerana lazimnya sesuatu yang perlu ditanda tangan itu adalah sesuatu perkara yang mustahak dan perlu diteliti terlebih dahulu. Ia bertepatan dengan kaedah fiqh:
لَا يَجُوزُ لِأَحَدٍ أَنْ يَتَصَرَّفَ فِي مِلْكِ الْغَيْرِ بِلَا إِذْنِهِ
Maksudnya
:
Seseorang tidak boleh menggunakan harta orang lain tanpa izinnya.
Maka, seseorang yang menggunakan harta orang lain tanpa keizinan pemiliknya, dianggap seperti merampas harta orang lain dan perlu bertanggungjawab terhadap sebarang kerugian yang timbul. (Lihat
al-Qawa’id al-Fiqhiyyah wa Tatbiqatuha fi al-Mazahib al-Arba’ah
, 1/551)
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Kami akhiri dengan doa:
اللَّهُمَّ أَرِنَا الْحَقَّ حَقًّا، وَارْزُقْنَا اتِّبَاعَهُ، وَأَرِنَا الْبَاطِلَ بَاطِلًا، وَارْزُقْنَا اجْتنِاَبَهُ، وَلَا تَجْعَلْهُ مُلْتَبِسًا عَلَيْنَا فَنَضِلَّ، وَاجْعَلْنَا لِلْمُتَّقِينَ إِمَامًا
Maksudnya: “Ya Allah, tunjukkanlah kepada kami kebenaran itu sebagai kebenaran, dan rezekikanlah kepada kami untuk mengikutinya. Dan tunjukkanlah kepada kami kebatilan itu sebagai kebatilan dan rezekikanlah kepada kami untuk menjauhinya, dan jangan jadikannya terkeliru atas kami sehingga kami sesat. Dan jadikanlah kami sebagai pemimpin bagi orang yang bertaqwa. (Lihat
Mazahib Ahl al-Sunnah
 oleh Ibn Syahin, no. 38, hlm 40;
Tafsir Ibn Kathir,
 3/75)
Wallahua`lam.
Bertarikh: 5 Julai 2023 bersamaan 16 Zulhijjah 1444 H